=== Antropologiske beretninger ===
Den britisk [[arkæolog]] og [[antropolog]] [[Katherine Routledge]] foretog i 1914–1915 en videnskabelig ekspedition til Rapa Nui sammen med sin mand for at katalogisere kunst, skikke og skrift på øen. Hun var i stand til at interviewe to ældre personer, Kapiera og en [[spedalsk]] ved navn Tomenika, som tilsyneladende havde viden om rongorongo. Interviewsne var ikke særlig udbytterige, da de to personer ofte modsagde hinanden. Fra dem konkluderede Katherine Routledge at rongorongo var et idiosynkratisk hukommelsesapparat, der ikke repræsenterede et egentligt sprog, og med andre ord var det et [[protoskritsprog]], og hieroglyffernes mening blev omformuleret hver gang, således at ''kohau rongorongo'' ikke kunne læses af nogen som ikke var særligt trænet til at læse netop denne specifikke tekst. Hun mente, at teksterne selv var remser for præster og skriftkloge, der blev opbevaret i særlige huse og strengt tabu, der omhandlede øens historie og mytologi.<ref>Routledge 1919:253–254</ref>{{efn|Pozdniakov & Pozdniakov (2007) mener dog at tekstens begrænsede og repetitive natur udelukker dem fra at have nedskrevet noget så komplekst som historie eller mytologi.{{kilde mangler|dato=juni 2019}}}} Da senere etnografiske studier, som Métraux (1940), kom til var meget af det som Routledge havde nedskrevet i sin noter blevet glemt, og den orale historie viste en stærk indflydelse fra andre udgivne beretninger.
Historie Videnskab